
Nr. 549

A V I Z

asupra  proiectului de Lege privind aprobarea plăţilor restante pentru costurile de participare, pe perioada 1998-2001, la experimentele Centrului European pentru Cercetări  Nucleare – CERN, de către Ministerul Educaţiei şi Cercetării.

În conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi a fost sesizată,  spre dezbatere şi avizare,  cu proiectul de Lege privind aprobarea plăţilor restante pentru costurile de participare, pe perioada 1998-2001, la experimentele Centrului European pentru Cercetări  Nucleare – CERN, de către Ministerul Educaţiei şi Cercetării,  trimis cu adresa nr.549 din 1 octombrie 2001, înregistrată sub nr.1143/XVIII/11 din  1 octombrie 2001.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 3 octombrie 2001.



Membrii comisiei au examinat  proiectul de lege, expunerea de motive şi  avizul favorabil al Consiliului Legislativ nr.952/12.09.2001. 



În urma dezbaterilor, cu majoritate de voturi, s-a hotărât avizarea favorabilă a proiectului de lege. 


În raport de obiectul şi conţinutul său, proiectul de lege face parte din categoria legilor ordinare.

                  PREŞEDINTE,                                   SECRETAR,

    dr. Ionel Olteanu                           Carmen Dumitriu

consilier

Diaconu  Dumitra

